Цаган-Хуртэй

Цаган-Хуртэй () — невысокі горны хрыбет на поўдні Забайкалля, на тэрыторыі Бураціі і Забайкальскага края Расіі, размешчаны ў асноўным паміж далінамі рэк Хілок і Худан (басейн Селенгі). Працягласць хрыбта з паўднёвага захаду на паўночны ўсход складае 270 км. Пераважныя вышыні — ад 1200 да 1500 м, вышэйшы пункт — гара Дабата (1586 м). Хрыбет складзены гранітамі, вулканічнымі і асадкавымі пародамі. Пераважае сярэднегорны рэльеф; вяршыні шырокія, плоскія. Схілы спадзістыя, пакрытыя лістовай і хваёвай тайгой.

Катэгорыя:Горныя хрыбты Забайкальскага края
Катэгорыя:Геаграфія Бураціі